rejauldu/bengali-wikipedia huggingface dataset:
বরিশাল ইঞ্জিনিয়ারিং কলেজ বাংলাদেশের বরিশাল সদর উপজেলার চাঁদপুরা ইউনিয়নের বরিশাল-ভোলা মহাসড়কের পাশে দুর্গাপুর নামক স্থানে অবস্থিত একটি স্নাতক পর্যায়ের সরকারি প্রকৌশল কলেজ। এটি বাংলাদেশের চতুর্থ প্রকৌশল কলেজ। এ শিক্ষাপ্রতিষ্ঠানটি ঢাকা বিশ্ববিদ্যালয় এর প্রকৌশল ও প্রযুক্তি অনুষদের অধিভুক্ত ও এটি চার বছর মেয়াদী বিএসসি ইন ইঞ্জিনিয়ারিং ডিগ্রি প্রদান করা হয়।   ইতিহাস  thumb|ক্যাম্পাস thumb|একাডেমিক ভবন thumb|কলেজ ছাত্রাবাস ২০১০ সালে একনেকের এক সভায় বরিশালে প্রকৌশল কলেজ স্থাপনের জন্য অনুমোদন গৃহীত হয়। পরবর্তীতে শিক্ষা মন্ত্রণালয় থেকে এর প্রশাসনিক অনুমোদন ও ভূমি অধিগ্রহণের জন্য নির্দেশ দেয়া হয় ও নির্মাণ কাজের জন্য ৭৪ কোটি টাকা বরাদ্দ দেয়া হয়।  ২০১২ সালে বরিশাল-ভোলা মহাসড়কের পাশে চাঁদপুরা ইউনিয়নের দুর্গাপুরে ৮ একর জমিতে বরিশাল ইঞ্জিনিয়ারিং কলেজের নির্মাণ কাজ শুরু হয়। বর্তমানে  প্রশাসনিক ভবন, বিভিন্ন অনুষদ ভবন, ছাত্রী  হোস্টেল, দু’টি ছাত্রাবাস, অধ্যক্ষ ভবন, দু’টি শিক্ষকভবন ও দুইটি কর্মকর্তা ভবনের কাজ শেষ হয়েছে।  ২০১৭/২০১৮ শিক্ষা বর্ষে ইইই এবং পুরকৌশল বিভাগে ১২০ জন শিক্ষার্থী ভর্তির মাধ্যমে শিক্ষা কার্যক্রম শুরু হয়।    ক্যাম্পাস  ৮ একর জমির উপর এই ক্যাম্পাস অবস্থিত, এখানে ১৩ টি ভবন আছে। যার মধ্যে আছে একটি প্রশাসনিক ভবন, তিনটি অনুষদ ভবন(ইইই, সিভিল,নেভাল আর্কিটেকচার &মেরিন ইঞ্জিনিয়ারিং),একটি মাল্টিপারপাস ভবন (গ্রন্থাগার,সম্মেলন কক্ষ,কম্পিউটার ল্যাব,অন্যান্য ল্যাব সহ) ছাত্রদের জন্য দুইটি হল,ছাত্রীদের জন্য ১ টা হল,অধ্যক্ষ বাসভবন,শিক্ষকদের  জন্য ২ টা আবাসিক ভবন,কর্মকর্তা & কর্মচারীদের জন্য ২ টা আবাসিক ভবন। কলেজের জন্য নিজস্ব বৈদ্যুতিক সাব-স্টেশন রয়েছে।এছাড়াও খেলার মাঠ & পুকুর রয়েছে।   ভর্তি প্রক্রিয়া ও শিক্ষা কার্যক্রম  এসএসসি এবং এইচএসসি পরীক্ষায় বিজ্ঞান বিভাগ থেকে উত্তীর্ণ শিক্ষার্থীরা মোট জিপিএর ভিত্তিতে এ কলেজে পড়ার জন্য আবেদন করতে পারে ও ভর্তি পরীক্ষায় উত্তীর্ণ শিক্ষার্থীরা এখানে পড়ার সুযোগ পেয়ে থাকে। একাডেমিক কার্যক্রম বছরে ২টি সেমিস্টারে ক্রেডিট পদ্ধতিতে সম্পন্ন হয়। এই প্রকৌশল কলেজটি ঢাকা বিশ্ববিদ্যালয় অধিভুক্ত। এখানে ৪ বছর মেয়াদী বিএসসি-ইন-ইঞ্জিনিয়ারিং এর শিক্ষা কার্যক্রম পরিচালনা করে থাকে।   বিভাগ   তড়িৎ ও ইলেকট্রনিক প্রকৌশল (ইইই) বিভাগ  পুরকৌশল (সিভিল) বিভাগ   নৌ স্থাপত্য এবং সামুদ্রিক প্রকৌশল‌ (প্রস্তাবিত)  স্নাতক ডিগ্রী  তড়িৎ ও ইলেকট্রনিক কৌশল (ইইই) বিভাগে বি.এস.সি   পুরকৌশল বিভাগে বি.এস.সি  নৌ স্থাপত্য এবং সামুদ্রিক প্রকৌশলে বি.এস.সি (প্রস্তাবিত)  ল্যাব সুবিধা   তড়িৎ ও ইলেকট্রনিক কৌশল বিভাগ (ইইই)    তড়িৎ বিদ্যা  ল্যাব  বৈদ্যুতিক সার্কিট ল্যাব  বৈদ্যুতিক মেশিন ল্যাব  পাওয়ার সিস্টেম এবং উচ্চ ভোল্টেজ ল্যাব  ডিজিটাল সংকেত প্রক্রিয়াকরণ ল্যাব  কাঠামোগত মেশিন ল্যাব   পুরকৌশল বিভাগ (সিই)    যন্ত্রের কর্মশালা  ঝালাই কর্মশালা  জরিপ কর্মশালা  ঢালাই কর্মশালা  পরিবহন ল্যাব  অঙ্কন ল্যাবরেটরি   হাইড্রোলিক্স ল্যাব  কাঠ কর্মশালা  পরিবেশ ল্যাব  চিত্র প্রক্রিয়াকরণ ল্যাব  ভূ-কারিগরি ল্যাব   অন্যান্য ল্যাব  পদার্থবিজ্ঞান ল্যাব রসায়ন ল্যাব কম্পিউটার ল্যাব   তথ্যসূত্র   বিষয়শ্রেণী:বরিশাল জেলার মহাবিদ্যালয় বিষয়শ্রেণী:২০১২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০১২-এ বাংলাদেশে প্রতিষ্ঠিত বিষয়শ্রেণী:বাংলাদেশের প্রকৌশল বিশ্ববিদ্যালয় ও মহাবিদ্যালয় বিষয়শ্রেণী:বাংলাদেশের বিশেষায়িত বিশ্ববিদ্যালয় ও মহাবিদ্যালয় বিষয়শ্রেণী:ঢাকা বিশ্ববিদ্যালয়ের অধিভুক্ত শিক্ষাপ্রতিষ্ঠান বিষয়শ্রেণী:২০১৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০১৩-এ বাংলাদেশে প্রতিষ্ঠিত বিষয়শ্রেণী:বরিশাল
পেনসিলভানিয়া রুট ১১২ পেনসিলভানিয়া ডেলাওয়্যার এবং চেষ্টার প্রদেশে অবস্থিত ৪.৭৫ মাইল (৭.৬৪ কিলোমিটার) দীর্ঘ রাষ্ট্রীয় মহাসড়ক। সাম্প্রতিক দিনে চাইনি সড়ক বরাবর গেলে, পিএ ১১২ শুরু হয়েছে মারকামের ইউ.এস. রুট ১ একটি সংযোগস্থলের সাথে, এগিয়ে গেছে উত্তরের দিকে, এবং শেষ হয়েছে ট্যাঙ্গু সম্প্রদায়ের পেনসিলভানিয়া রুট ৯২৬ এর সংযোগস্থলের সঙ্গে।  ১৯২৮ সালে, পিএ ১১২ তে রাষ্ট্রীয় মহাসড়কের কমনওয়েলথ নাম্বারিং নির্ধারিত হয়েছিল। যখন, যাত্রাপথটি তেরো বছর ধরে অবিকৃত ছিল, ১৯৪১ সালে, মহাসড়কটি মারকামের দক্ষিণে ইউ.এস. রুট ৩২২ থেকে দক্ষিণদিকে বাড়ানো হয়েছিল। যাত্রাপথটি বাকি পাঁচ বছরের জন্য রয়ে গেল, যখন যাত্রাপথটি পুরোপুরি রাষ্ট্র মহাসড়ক ব্যবস্থা থেকে সরিয়ে ফেলা হয়েছিল। দক্ষিণের চেস্টার প্রদেশের ক্রিক রাস্তা এখনও এসআর ৪০১৫ হিসেবে রাষ্ট্রীয় পরিচালিত হয়।   যাত্রাপথে বিবরণ  পেনসিলভানিয়া রুট ১১২ শুরু হয়েছে মারকামের কমিউনিটি ইউ.এস. রুট ৩২২(এখন কনকর্ড রাস্তা দিয়ে ছেদ করেছে) সঙ্গে সংযোগে। রাস্তাটি সাইনি রোড হিসেবে উত্তরদিকে গেছে, ইউ.এস. রুট ১(বাল্টিমোর পাইক) ছেদের কাছাকাছি নিউলিন গৃষ্ট মিল পার্ক পাশ দিয়ে অতিক্রম করার আগে বেশ কয়েকটি স্থানীয় রাস্তাকে ছেদ করেছে। ছেদের পরে, পিএ ১১২ উত্তরপূর্বে ঘুরেছে, সম্প্রদায় ছেড়ে যাওয়ার আগে মারকামকে অতিক্রম করেছে।  ‹Template:Yahoo maps is deprecated.  পিএ ১১২ থর্নটন কমিউনিটির মধ্য দিয়ে গেছে, গ্লেন মিলস রাস্তা দিয়ে ছেদ করেছে। এটা থর্নটন রাস্তাকে ছেদ করে, রাস্তাটি চেস্টার প্রদেশের মধ্যে দিয়ে অতিক্রম করেছে, কিন্তু দ্রুতই আবার ডেলাওয়্যার প্রদেশে গেছে। সাইনি সম্প্রদায়ের উত্তরে, রুট ১১২ প্রদেশ সীমাকে অতিক্রম করেছ পেনসিলভানিয়া রুট ৯২৬ এর সঙ্গে ছেদের শেষ প্রান্তের আগে পেনসিলভানিয়ার সাইনি বিশ্ববিদ্যালয়ের পাশ দিয়ে চেস্টার প্রদেশের ট্যাঙ্গি সম্প্রদায়ের মধ্যে দিয়ে।  ‹Template:Yahoo maps is deprecated.   ইতিহাস  রুট ১১২ প্রথম পেনসিলভানিয়া রাজ্যের মহাসড়ক ১৯২৮ রাষ্ট্রীয় সংখ্যায়নে নির্ধারণ করা হয়েছিল। যাত্রাপথটি, মূলত নির্ধারিত হয়েছিল, মারকামে শুরু হয়েছিল, কিন্তু ইউ.এস. রুট ১ কে ছেদ করেছিল।  যাত্রাপথটির উত্তর স্টেশন যাত্রাপথের সমগ্র জীবদ্দশায় একই রয়ে গেল। ১৯৪১ সালে ইউ.এস. রুট ১(বাল্টিমোর পাইক) এর সংযোগস্থল হতে মারকামে কাছাকাছি ইউ.এস. রুট ৩২২ সঙ্গে দক্ষিণের স্টেশনকে সমন্বয় করা হয়েছিল।  যদিও তারা সমন্বয় করেছিল, ১৯৪৬ সালে পিএ ১১২ শেষ পর্যন্ত অনেক রুট এক হয়ে অপসৃত হয়, যখন পেনসিলভানিয়ার কমনওয়েলথ তাদের সিস্টেম থেকে কয়েকশ মাইল মুছে ফেলে। এই উপাধিটী ১৯৪৬ সাল হতে অপসারণের পর পুনরায় ব্যবহার করা হয় নি।   প্রধান ছেদ    তথ্যসূত্র
ফুসফুসীয় সংবৃতি হল হৃৎপিণ্ডের ডান নিলয় থেকে ফুসফুসীয় ধমনীতে রক্ত প্রবাহের একটি গতিশীল বা স্থায়ী প্রতিবন্ধকতা। এটি সাধারণত শৈশবেই প্রথম নির্ণয় করা হয়।  লক্ষণ ও উপসর্গ হালকা ফুসফুসীয় সংবৃতি (PS) থাকা কিছু ব্যক্তি কোনো উপসর্গ অনুভব নাও করতে পারেন। হালকা PS সাধারণত একটি নিরীহ অবস্থা যা নিয়মিত হৃদযন্ত্রের ফলোআপ প্রয়োজন কিন্তু নির্দিষ্ট কোনো চিকিৎসার প্রয়োজন হয় না।  যাইহোক, উপসর্গযুক্ত কিছু ঘটনা ঘটতে পারে। উদাহরণস্বরূপ, স্টেথোস্কোপ দিয়ে প্রায়শই সিস্টোলিক ইজেকশন মর্মর শোনা যায়, যা কখনও কখনও সিস্টোলিক ক্লিকের সাথে বা ছাড়াও হতে পারে। রোগীরা সহজেই ক্লান্ত বোধ করতে পারেন (বিশেষ করে শারীরিক ক্রিয়াকলাপের সময়), শ্বাসকষ্ট (বিশেষ করে পরিশ্রমের সময়), বুক ও ফুসফুসে অস্বস্তি অনুভব করতে পারেন এবং কিছু ব্যক্তির মূর্ছা যাওয়ার ঘটনাও ঘটতে পারে। গুরুতর ক্ষেত্রে, রোগীরা অক্সিজেনের নিম্ন মাত্রার কারণে ত্বক নীলচে বা ধূসর বর্ণের হয়ে যেতে পারে, বিশেষত গুরুতর PS আছে এমন শিশুদের মধ্যে।  কারণ ফুসফুসীয় সংবৃতি সাধারণত বিচ্ছিন্ন কপাটিকাজনিত প্রতিবন্ধকতার (ফুসফুসীয় কপাটিকা সংবৃতি) কারণে হয়, তবে এটি কপাটিকার নিচে বা উপরে প্রতিবন্ধকতার কারণেও হতে পারে, যেমন ইনফান্ডিবুলার সংবৃতি। এটি আরও জটিল সিনড্রোমের অংশ হিসাবে অন্যান্য জন্মগত হৃদরোগের সাথে যুক্ত হতে পারে (উদাহরণস্বরূপ, ফ্যালটের টেট্রালজি)।  রোগসৃষ্টি প্রক্রিয়া ফুসফুসীয় সংবৃতি (PS) থাকলে রক্ত প্রবাহের প্রতিরোধের কারণে ডান নিলয়ের পেশী বেড়ে যায় (হৃদ্‌বৃদ্ধি)। যদি ডান নিলয় অকার্যকর হয়ে পড়ে, তবে ডান অলিন্দের চাপ বাড়বে এবং এর ফলে ফোরামেন ওভালের স্থায়ীভাবে খোলা থাকতে পারে, যার ফলে অক্সিজেনবিহীন রক্ত ডান অলিন্দ থেকে বাম অলিন্দে প্রবাহিত হতে পারে এবং দেহে রক্তাল্পতা দেখা দিতে পারে। ফুসফুসীয় সংবৃতি গুরুতর হলে হৃদ্‌নিষ্ক্রিয়া ঘটে এবং দেহের শিরা ফুলে যেতে পারে। একটি সম্পর্কিত ত্রুটি যেমন উন্মুক্ত ধমনী নালি আংশিকভাবে বাম নিলয় থেকে মহাধমনীতে রক্ত প্রবাহিত করে এবং তারপর ফুসফুসীয় ধমনীতে (বাম নিলয়ের উচ্চ চাপের ফলে) ফিরে আসার মাধ্যমে প্রতিবন্ধকতার ক্ষতিপূরণ করে।  চিকিৎসা পছন্দসই চিকিৎসা হল ত্বকের মধ্য দিয়ে বেলুন ফোলানো এবং এটি করা হয় যখন বিশ্রামের সময় শিখর গ্রেডিয়েন্ট >৬০ মিমি Hg বা গড় >৪০ মিমি Hg দেখা যায়।  তথ্যসূত্র   Ren (Jul. 15, 2009). Pulmonic Stenosis. eMedicine Specialties > Cardiology > Valvular Heart Disease.  Hockenberry, M. J., & Wilson, D. (2009). Wong's essentials of pediatric nursing. (8 ed., Vol. 1, p. 872). St. Louis, Missouri: Mosby.  বিষয়শ্রেণী:কপাটিকা সংক্রান্ত হৃদরোগ
উপযোগ একটি মানসিক ধারণা।সাধারণ অর্থে উপযোগ বলতে কোনো জিনিসের উপকারিতাকে বোঝায়। কিন্তু অর্থনীতিতে উপযোগ কথাটির বিশেষ অর্থ বহন করে। কোনো দ্রব্য বা সেবার অভাব মোচনের ক্ষমতাকে অর্থনীতিতে উপযোগ বলা হয়। দ্রব্য বা সেবার অভাব পূরণ করার ক্ষমতা আছে বলেই তার চাহিদা দেখা দেয়। দ্রব্য বা সেবা যা-ই হোক না কেন তা মানুষের অভাব পূরণ করতে পারলেই তার উপযোগ আছে বলে মনে করতে হবে। যেমন—খাদ্য, বস্ত্র, কলম, কাগজ প্রভৃতি দ্রব্য উপযোগবিশিষ্ট। খাদ্য আমাদের ক্ষুধা নিবারণ করে, বস্ত্র লজ্জা নিবারণ করে, কাগজ আমাদের যাবতীয় লেখার জন্য ব্যবহার করা হয়। অর্থনীতিতে উপযোগ ধারণার সঙ্গে নৈতিকতার কোনো সম্পর্ক নেই। অতএব নৈতিকতার প্রশ্নে না গিয়ে অতি সহজভাবে বলতে পারি, দ্রব্য বা সেবার যে ক্ষমতা মানুষের অভাব মেটাতে সক্ষম, সে ক্ষমতাকেই অর্থনীতিতে উপযোগ বলে।  পশ্চিমা বুদ্ধিবাদী চিন্তাধারার প্রায় ৩০০ শত বছর পূর্বে ১৭০০ সালে উপযোগ ধারণার সূচনা হয়।মেধাবী সুইস গণিতবিদ ড্যানিয়েল বার্নোলি ১৭৩৮ সালে এবং ইংরেজ দার্শনিক জেরেমি বেন্থাম উপযোগ ধারণার সূচনা করেন। থাম্ব|চিত্র ১  বিষয়শ্রেণী:উপযোগিতা বিষয়শ্রেণী:বাছাই প্রতিরূপ নির্মাণ বিষয়শ্রেণী:নৈতিক মূলনীতি বিষয়শ্রেণী:নীতিশাস্ত্রের ধারণা
আঙ্কারা বিশ্ববিদ্যালয় () হল তুরস্কের রাজধানী আঙ্কারায় অবস্থিত একটি সরকারি বিশ্ববিদ্যালয়। এটি হল তুরস্কে প্রতিষ্ঠিত প্রথম উচ্চ শিক্ষা প্রতিষ্ঠান। ভোকেশনাল, আন্ডারগ্র্যাজুয়েট এবং গ্র্যাজুয়েট মিলিয়ে মোট ২৪০ টি কোর্সের ব্যবস্থা রয়েছে এ বিশ্ববিদ্যালয়টিতে।   আরোও দেখুন   আঙ্কারা   তথ্যসূত্র    বহিঃসংযোগ   Ankara University website    Ankara University Faculty of Languages, History and Geography website    Ankara University Faculty of Dentistry website    Ankara University Faculty of Farmacy website    Ankara University Faculty of Educational Sciences website    Ankara University Faculty of Science website    Ankara University Faculty of Law website    Ankara University Faculty of Theology website    Ankara University Faculty of Communication website    Ankara University Faculty of Engineering website    Ankara University Faculty of Health Sciences website   Mekteb-i Mülkiye    Ankara University Faculty of Sport Sciences website   Ankara University School of Medicine website    Ankara University Faculty of Veterinary Medicine website    Ankara University Faculty of Agriculture website   Ankara University Alternative Energy Team   Ankara University Distance Education Center   বিষয়শ্রেণী:তুরস্কের বিশ্ববিদ্যালয় বিষয়শ্রেণী:১৯৪৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৪৬-এ প্রতিষ্ঠিত বিশ্ববিদ্যালয় ও কলেজ
জকপুর রেলওয়ে স্টেশন হল  হাওড়া-খড়গপুর লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পশ্চিম মেদিনীপুর জেলায়  অবস্থিত। স্টেশনটি জকপুর এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ১০৭ কি.মি. দূরে স্টেশনটি অবস্থিত।  ইতিহাস জকপুর রেলওয়ে স্টেশনটি পশ্চিমবঙ্গের খড়গপুর বাইপাস রোড, জকপুর এ অবস্থিত। স্টেশন কোড হল (জেপিআর)। এটি হাওড়া-খড়গপুর লাইনের একটি ছোট রেলওয়ে স্টেশন। নিকটতম স্টেশনগুলি খড়গপুর এবং মাদপুর এবং প্রধান রেলওয়ে স্টেশন হল হাওড়া এবং খড়গপুর। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-খড়গপুর লোকাল, হাওড়া-মেদিনীপুর লোকাল এবং সাঁতরাগাছি-খড়গপুর লোকাল ইত্যাদি। হাওড়া-খড়গপুর লাইনটি ১৯০০ সালে চালু হয়।  হাওড়া-খড়গপুর লাইনটি ১৯৬৭-৬৯ সালে বিদ্যুতায়িত হয়। সাঁতরাগাছি-পাঁশকুড়া-খড়গপুর চতুর্থ লাইন নির্মাণের পরিকল্পনা রয়েছে।  তথ্যসূত্র   বহিঃসংযোগ  বিষয়শ্রেণী:পশ্চিম মেদিনীপুর জেলার রেলওয়ে স্টেশন বিষয়শ্রেণী:কলকাতা শহরতলি রেল স্টেশন বিষয়শ্রেণী:খড়গপুর রেলওয়ে বিভাগ বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন বিষয়শ্রেণী:১৯০০-এ ভারতে চালু রেলওয়ে স্টেশন
ডান|থাম্ব|150px|কোডি রামমূর্তী নাইডুর মূর্তি শ্রীকাকুলামে কোডি রামমূর্তী নাইডু (১৮৮২-১৯৪২), বা প্রফেসর রামমূর্তী, একজন ভারতীয় বডিবিল্ডার ছিলেন যিনি কুস্তির ক্ষেত্রে ভারতে প্রচুর সম্মান অর্জন করেছিলেন। শ্রীকাকুলাম জেলা থেকে আসা  নাইডু, সমগ্র পাঞ্জাব জুড়ে এবং আন্তর্জাতিকভাবে কুস্তি প্রতিযোগিতায় আধিপত্য করেন। প্রফেসর রামুর্তি ভিজানাগারামের কলেজের শারীরিক শিক্ষা শিক্ষক হিসেবে কাজ করেছেন। তিনি বায়ু স্তম্ভনা (বায়ু প্রতিরোধ) এবং জল স্তম্ভনা (জল প্রতিরোধ)-এর গভীর জ্ঞান অর্জন করেছিলেন । যুক্তরাজ্যের রাজা পঞ্চম  জর্জ তাকে 'কালিযুগের ভীম' উপাধি দিয়ে পুরস্কার প্রদান করা হয়। তিনি একটি সার্কাস প্রতিষ্ঠা করেন এবং প্রচুর অর্থ উপার্জন করেন, কিন্তু এর বড়ো ভাগই তিনি দান করে দেন। ভারতীয় স্বাধীনতা আন্দোলনে তিনি অনেক অবদান রাখেন। ভীম ভবানী তার  সার্কাসে যোগ দিয়েছিলেন।  তথ্যসূত্র   বহিঃসংযোগ  https://web.archive.org/web/20070101035619/http://vizianagaram.ap.nic.in/  The Hindu   Dr. Shridevi S. Kody Rammoorthy : Luminaries of Andhra Pradesh 1976 Andhra Pradesh Sahitya Academi Hyderabad.  https://web.archive.org/web/20081014035116/http://www.orkut.co.in/main#Community?cmm=117312743#Community?cmm=117312743  বিষয়শ্রেণী:১৮৮২-এ জন্ম বিষয়শ্রেণী:১৯৪২-এ মৃত্যু বিষয়শ্রেণী:তেলুগু ব্যক্তি বিষয়শ্রেণী:ভারতীয় কুস্তিগির বিষয়শ্রেণী:১৮৮০-এর দশকে জন্ম বিষয়শ্রেণী:শ্রীকাকুলাম জেলার ব্যক্তি বিষয়শ্রেণী:১৯শ শতাব্দীর ভারতীয় পুরুষ ক্রীড়াবিদ বিষয়শ্রেণী:২০শ শতাব্দীর ভারতীয় পুরুষ ক্রীড়াবিদ
দ্য হিমালয়ান টাইমস একটি ইংরেজি ভাষার ব্রডশিট পত্রিকা যা প্রতিদিন নেপালে প্রকাশিত এবং বিতরণ করা হয়। প্রধান সম্পাদক হলেন প্রকাশ রিমাল।  2018 সালে প্রেস কাউন্সিল নেপাল দ্বারা প্রকাশিত বার্ষিক সংবাদপত্রের শ্রেণিবিন্যাসের প্রতিবেদনে, এটি এ+ বিভাগে স্থাপন করা হয়েছে, এটি সর্বোচ্চ সম্ভাব্য র‌্যাঙ্ক।   সংবাদপত্রটি ২০০১ সালের ২৩ নভেম্বর প্রতিষ্ঠিত হয়েছিল। এটি কাঠমান্ডুর অনামনগরে ভিত্তিক।  এটি আন্তর্জাতিক মিডিয়া নেটওয়ার্ক নেপাল (প্রাইভেট) লিমিটেডের মালিকানাধীন, যার ফলস্বরূপ এটি এশিয়া প্যাসিফিক কমিউনিকেশনস অ্যাসোসিয়েট (এপিসিএ) নেপাল প্রাইভেট লিমিটেডের মালিকানাধীন, যেটি আবার ভারতীয় ও নেপালি বিনিয়োগকারীদের মধ্যে একটি যৌথ উদ্যোগ। কাগজের প্রতিযোগীরা বিদেশি মালিকানাধীন সংবাদপত্রের প্রবেশের বিরুদ্ধে সংগঠিত করার চেষ্টা করেছিলেন, তবে সফল হননি।  প্রতিষ্ঠার সময়, এটি ১২ পাতার ছিল, এর মধ্যে ছয়টি ছিল রঙিন  এবং এর দাম ছিল ২ রুপি। এক বছরের মধ্যেই এটি নেপালের অন্যতম প্রধান ইংরেজি দৈনিক পত্রিকা হয়ে দাঁড়িয়েছিল এবং পাঠকের ক্ষেত্রে এক নম্বর বলে দাবি করে।    তথ্যসূত্র    বহিঃসংযোগ   প্রাতিষ্ঠানিক ওয়েবসাইট  বিষয়শ্রেণী:নেপালের সংবাদপত্র বিষয়শ্রেণী:এশিয়ার ইংরেজি ভাষার সংবাদপত্র বিষয়শ্রেণী:২০০১-এ নেপালে প্রতিষ্ঠিত
বানৌজা উল্কা বাংলাদেশ নৌবাহিনীর একটি বিশেষায়িত ঘাঁটি। এই ঘাঁটিতে বিভিন্ন ধরনের মিসাইল, টর্পেডো ও মাইনের রক্ষণাবেক্ষণ কার্যাদি সম্পন্ন করা হয়ে থাকে।  কর্মকাল উল্কা বর্তমানে কমোডোর কমান্ডিং চট্টগ্রাম (কমচিট)-এর অধীনে কাজ করছে। উল্কাতে প্রায় ২০০ জন কর্মী কাজ করে।  বানৌজা উল্কা বাংলাদেশ নৌবাহিনীর সচেয়ে ছোট ঘাঁটিগুলির একটি। ক্ষেপণাস্ত্র অপারেশন সাহায্য করার জন্য একটি নৌ ঘাঁটি হিসাবে উল্কা প্রতিষ্ঠিত করা হয়। এটি বৃহত্তর বানৌজা ঈসা খান ঘাঁটি দ্বারা পরিচালিত হয়।  আরো দেখুন  বাংলাদেশ নৌবাহিনীর জাহাজের তালিকা  তথ্যসূত্র  বিষয়শ্রেণী:বাংলাদেশ নৌবাহিনীর ঘাঁটি
নিস্তারপর্ব, তারণোৎসব, পাসওভার বা পেসাখ (; ; )"Pesach" . Random House Webster's Unabridged Dictionary হল প্রধান ইহুদি ছুটির দিন এবং তিনটি তীর্থযাত্রা উৎসবের মধ্যে একটি। এটি মিশরের দাসত্ব থেকে ইস্রায়েলীয়দের প্রস্থান উদযাপন করে।  যাত্রাপুস্তক অনুসারে, সেই রাতে মেষশাবক খাওয়ার নির্দেশনা ছাড়াও, ঈশ্বর মোশিকে ইস্রায়েলীয়দের মেষশাবক জবাই করতে এবং তার রক্ত ​​দিয়ে তাদের দরজার ফ্রেমগুলিকে চিহ্নিত করার নির্দেশ দেন। সেই রাতের জন্য, ঈশ্বর দশম প্লেগ আনতে মৃত্যুর দূত পাঠাবেন, যাতে তিনি মিশরের সমস্ত প্রথমজাতকে আঘাত করবেন। কিন্তু যখন ফেরেশতা ইস্রায়েলীয়দের দরজার ফ্রেমে রক্ত ​​দেখতেন, তখন তিনি তাদের বাড়ির উপর দিয়ে যেতেন যাতে প্লেগ প্রবেশ করতে না পারে। গল্পটি যাত্রাপুস্তকীয় বর্ণনার অংশ, যেখানে ইস্রায়েলীয়রা, মিশরে বসবাস করার সময়, তাদের দমন করার জন্য ফেরাউনের দ্বারা দাসত্ব করা হয়; যখন ফেরাউন তাদের ছেড়ে দেওয়ার জন্য ঈশ্বরের দাবি প্রত্যাখ্যান করে, তখন ঈশ্বর মিশরের উপর দশটি মহামারি পাঠান। দশম প্লেগের পরে, ফেরাউন ইস্রায়েলীয়দের চলে যাওয়ার অনুমতি দেয়।  এই গল্পটি নিস্তারপর্ব সেদারে হগ্গদহ্ পড়ার মাধ্যমে বর্ণনা করা হয়েছে। হগ্গদহ্ হলো যাত্রাপুস্তকীয় গল্পের প্রমিত আচারের বিবরণ, এই আদেশের পরিপূর্ণতায় “সেই দিনে তুমি তোমার পুত্রকে ইহা জ্ঞাত করিও, মিসর হইতে আমার বাহির হইবার সময়ে সদাপ্রভু আমার প্রতি যাহা করিলেন, ইহা সেই জন্য।”  পেসাখ শুরু হয় হিব্রু মাসের নিসানের ১৫তম দিনে, যা ইব্রীয় বছরের প্রথম মাস হিসাবে বিবেচিত হয়। রব্বীয় ইহুদি বর্ষপঞ্জিটি সৌর বর্ষপঞ্জির সাথে এমনভাবে সামঞ্জস্য করা হয়েছে যাতে ১৫ নিসান সবসময় রবিবার, মঙ্গলবার, বৃহস্পতিবার বা শনিবারের সাথে মিলে যায়। ইব্রীয় দিন শুরু হয় এবং সূর্যাস্তের সময় শেষ হয়, তাই ছুটির দিন আগের দিন সূর্যাস্তের সময় শুরু হয়। উদাহরণস্বরূপ, ২০২৪ সালে, ১৫ নিসান মঙ্গলবার, ২৩ এপ্রিলের সাথে মিলে যায়। তাই, পেসাচ ২২ এপ্রিল সোমবার সূর্যাস্তের সময় শুরু হয়।   তথ্যসূত্র    বহিঃসংযোগ    Passover Resources – ReformJudaism.org  Guide to Passover – chabad.org  'Peninei Halakha' Jewish Law – Yhb.org.il   Aish.com Passover Primer   Jewish Encyclopedia: Passover  Akhlah: The Jewish Children's Learning Network  All about Pesach  Secular dates for passover  Passover Countdown Timer. How many days to the next Passover.    বিষয়শ্রেণী:ইহুদি উৎসব বিষয়শ্রেণী:মুসা
চীনা ও ভিয়েতনামীয় রাজতন্ত্রের সময় ভিয়েতনামের সমাজ ছিল কৃষিভিত্তিক। ধান ছিল এর প্রধান উৎপন্ন কৃষিদ্রব্য। ফরাসি ঔপনিবেশিক শাসনের সময় কৃষির আধিপত্য বজায় থাকলেও সাধারণ চাষাবাদের চেয়ে কৃষিদ্রব্য রপ্তানির উপর জোর দেওয়া হয়। ফলে ধানের পাশাপাশি কফি, চা, রবার এবং অন্যান্য ক্রান্তীয় শস্য উৎপাদন শুরু হয়। বড় শহরগুলিতে ক্ষুদ্র শিল্প ও বাণিজ্য খাতের বিকাশ ঘটে কিন্তু ফ্রান্সের সাথে প্রতিযোগিতার সৃষ্টি হবে বলে ফরাসি ঔপনিবেশিক শাসকেরা এগুলিকে তেমন উৎসাহিত করেননি।  ১৯৫৪ সালের দেশ বিভাগের পর উত্তর ও দক্ষিণ ভিয়েতনামের সরকার নিজ নিজ অর্থনীতি বিকাশে আলাদাভাবে মনোযোগ দেয়। তারা পৃথক অর্থনৈতিক সম্পদের উপর ভিত্তি করে পৃথক অর্থনৈতিক ব্যবস্থা ও বাণিজ্য অংশীদার নিয়ে যাত্রা শুরু করে। উত্তর ভিয়েতনামে অত্যন্ত কেন্দ্রীভূত ও পরিকল্পিত অর্থনীতি বিরাজমান ছিল। অন্যদিকে দক্ষিণ ভিয়েতনামে মুক্ত বাজার অর্থনীতিকে উৎসাহ দেওয়া হয়। ১৯৭৬ সালে দুই ভিয়েতনাম একত্রিত হবার পর উত্তর ভিয়েতনাম ধীরে ধীরে তার পরিকল্পিত অর্থনৈতিক ব্যবস্থা গোটা ভিয়েতনামের উপর প্রয়োগ করে। ১৯৮৬ সালে অবশ্য সরকার একটি সংস্কার প্রকল্প হাতে নেয়, যার ফলে দেশটি একটি মিশ্র অর্থনৈতিক ব্যবস্থায় রূপান্তরিত হয়। এর ফলশ্রুতিতে ভিয়েতনামে দ্রুত অর্থনৈতিক প্রবৃদ্ধি ঘটতে শুরু করে। ১৯৯০-এর দশকে ভিয়েতনামের বার্ষিক অর্থনৈতিক প্রবৃদ্ধি গড়ে ৭% হারে বৃদ্ধি পায়। অব্যাহত প্রবৃদ্ধির ফলে ২০০৮ সাল নাগাদ ভিয়েতনামের স্থূল অভ্যন্তরীণ উৎপাদন দাঁড়ায় ৭০ বিলিয়ন ডলার। মাথাপিছু আয় ৩৫০০ ডলারের মত। সেবাখাত (৩৮%) ও শিল্পখাত (৪২%) প্রধান দুই অর্থনৈতিক খাত। তবে দেশের প্রায় ৫৭% শ্রমিক এখনও কৃষিজীবী।   তথ্যসূত্র   বিষয়শ্রেণী:দেশ অনুযায়ী অর্থনীতি বিষয়শ্রেণী:ভিয়েতনাম বিষয়শ্রেণী:এশিয়ার অর্থনীতি বিষয়শ্রেণী:বিশ্ব বাণিজ্য সংস্থার সদস্যদের অর্থনীতি
প্রতিযোগিতামূলক সুবিধা হল একটি বৈশিষ্ট্য যা একটি প্রতিষ্ঠানকে তার প্রতিযোগীদের ছাড়িয়ে যেতে দেয় ।  একটি প্রতিযোগিতামূলক সুবিধার মধ্যে প্রাকৃতিক সম্পদের  অন্তর্ভুক্ত থাকতে পারে, যেমন উচ্চ-গ্রেড বেশি বা কম খরচের শক্তির উৎস, অত্যন্ত দক্ষ শ্রম, ভৌগোলিক অবস্থান, উচ্চ প্রবেশের বাধা, এবং নতুন প্রযুক্তি এবং মালিকানা তথ্যে ।  বিবরণ প্রতিযোগিতামূলক সুবিধা একটি পরিকল্পনা বা কার্যক্রম যেখানে একটি প্রতিযোগিতা বা প্রতিযোগিতামূলক পরিবেশে প্রদান করা হয়। এটি প্রতিস্পর্ধামূলক পরিবেশে সম্পূর্ণ বা অংশগ্রহণকারীদের সমর্থন ও সহায়তা প্রদানের উদ্দেশ্যে তৈরি করা হয়। এই সুবিধাগুলি সাধারণত অংশগ্রহণকারীদের একটি নিদিষ্ট লক্ষ্য বা ধারণা অর্জন করতে সাহায্য করে এবং তাদের কার্যকলাপ পরিচালনা করার সুবিধা প্রদান করে। একটি প্রতিযোগিতামূলক পরিবেশে অংশগ্রহণকারীদের কার্যকলাপ পরিচালনা ও সমর্থন প্রদান করা হয়। এটি আদেশপূর্বক ও পরিচালিত হতে পারে এবং উপস্থিতি প্রয়োজন হতে পারে।  তথ্যসূত্র  বিষয়শ্রেণী:কৌশলগত ব্যবস্থাপনা বিষয়শ্রেণী:প্রতিযোগিতা (অর্থনীতি)
সুনিতা লাকরা (জন্ম ১১ই জুন ১৯৯১) হলেন একজন ভারতীয় ফিল্ড হকি খেলোয়াড়। সুনিতা ভারতের মহিলা জাতীয় ফিল্ড হকি দলে অন্তর্ভুক্ত হয়ে নিজের দেশের প্রতিনিধিত্ব করেছেন।Sunita LAKRA . Gold Coast 2018. Retrieved 2 August 2018. তিনি ২০২০ সালের ২রা জানুয়ারি তারিখে হকি ইন্ডিয়ার মাধ্যমে হকি থেকে তাঁর অবসরের ঘোষণা করেন।   প্রাথমিক জীবন  সুনিতার বাবা একজন কৃষক। ছয় বছর বয়সে হকি শেখার জন্য তাঁকে রাউরকেলায় স্পোর্টস অথরিটি অফ ইন্ডিয়ায় (এসএআই) যোগ দিতে পাঠানো হয়েছিল। সুনিতার সম্প্রদায়ে, বেশিরভাগ মেয়ে এবং ছেলেরা ছোটবেলা থেকেই ফুটবল খেলতে শুরু করে, কিন্তু সুনিতার বাবা মনে করতেন যে ফুটবল একটি বিপজ্জনক খেলা এবং তাই তিনি নিজের মেয়েকে হকিতে প্রশিক্ষণ দিয়েছিলেন। সুনিতা বিয়ে করেছেন দীপক টপ্পোকে, যিনি ওড়িশা পুলিশ বিভাগে কাজ করেন।   কর্মজীবন  সুনিতা লাকরা ২০০৯ সালে তাঁর আন্তর্জাতিক অভিষেক করেছিলেন, এবং তারপর থেকে তাঁকে দলের মেরুদণ্ড হিসাবে উল্লেখ করা হয়েছে। তিনি ১৭তম এশিয়ান গেমস এবং মহিলা হকি ওয়ার্ল্ড লিগের দ্বিতীয় রাউন্ডে  দলের অংশ ছিলেন। ২০১৫ সালের হকস বে কাপে নিউজিল্যান্ডের বিরুদ্ধে ভারতের লড়াই ছিল সুনিতার ৫০তম আন্তর্জাতিক ম্যাচে উপস্থিতি।  তিনি দলে রক্ষণ বিভাগে খেলেন। ২০১৭ সালে, পাঁচ ম্যাচ সিরিজের তৃতীয় ম্যাচে নিউজিল্যান্ডের বিরুদ্ধে একটি ম্যাচ খেলে সুনিতা তাঁর ১০০তম আন্তর্জাতিক ম্যাচ পূর্ণ করেন। ১৭তম এশিয়ান গেমস এবং ২০১৬ রিও অলিম্পিকে উল্লেখযোগ্য প্রদর্শনের মাধ্যমে লাকরা ভারতীয় হকিতে মর্যাদাক্রমের সিঁড়ি বেয়ে উঠেছিলেন। তিনি এশিয়ান চ্যাম্পিয়ন্স ট্রফিতে বিজয়ী ভারতীয় দলেরও অংশ ছিলেন, যেখানে দলটি চীনের বিরুদ্ধে ফাইনাল ম্যাচে জয়লাভ করেছিল। ২০১৭ সালের আগস্টে, ১৫ দিনের ইউরোপীয় সফরে তিনি ভারতের মহিলা জাতীয় ফিল্ড হকি দলের সদস্য হিসেবে নির্বাচিত হন, সফরটি শুরু হয়েছিল ২০১৭ সালে ৫ই সেপ্টেম্বর।  সুনিতাকে এশিয়ান চ্যাম্পিয়ন্স ট্রফি মহিলা হকিতে দলের নেতৃত্ব দেওয়ার দায়িত্ব দেওয়া হয়েছিল। এই টুর্নামেন্টটি ২০১৮ সালের মে মাসে কোরিয়ার ডংখায় শহরে শুরু হয়েছিল। তিনি ভারতীয় দলকে দ্বিতীয় স্থানে নিয়ে গিয়েছিলেন।  সুনিতা ১৮ সদস্যের দলের একজন সদস্য, যারা মহিলা হকি বিশ্বকাপের ১৪তম সংস্করণে খেলছে।   তথ্যসূত্র    বহিঃসংযোগ      Sunita Lakra at Hockey India  বিষয়শ্রেণী:কমনওয়েলথ গেমসে ভারতের প্রতিযোগী বিষয়শ্রেণী:ভারতের অলিম্পিক ফিল্ড হকি খেলোয়াড় বিষয়শ্রেণী:২০১৮ এশিয়ান গেমসের পদক বিজয়ী বিষয়শ্রেণী:২০১৪ এশিয়ান গেমসের পদক বিজয়ী বিষয়শ্রেণী:২০১৬ গ্রীষ্মকালীন অলিম্পিকের ফিল্ড হকি খেলোয়াড় বিষয়শ্রেণী:এশিয়ান গেমসে ব্রোঞ্জপদক বিজয়ী ভারতীয় বিষয়শ্রেণী:এশিয়ান গেমসে রৌপ্যপদক বিজয়ী ভারতীয় বিষয়শ্রেণী:২১শ শতাব্দীর ভারতীয় ব্যক্তি বিষয়শ্রেণী:২১শ শতাব্দীর ভারতীয় নারী বিষয়শ্রেণী:ভারতীয় নারী ফিল্ড হকি খেলোয়াড় বিষয়শ্রেণী:জীবিত ব্যক্তি বিষয়শ্রেণী:১৯৯১-এ জন্ম বিষয়শ্রেণী:ওড়িশার ফিল্ড হকি খেলোয়াড়
মেলিইয়া বিমানবন্দর  (), স্পেনের মেলিইয়া শহরে অবস্থিত শহরটি ৩ কি.মি মেলিইয়ার দক্ষিণ-পশ্চিমে, মরক্কো উপকূলে। ২০২২ সালে, এটি ৪৪৭,৪৫০ যাত্রী এবং ৯,৭৭২ ফ্লাইট থাকবে।   ইতিহাস  ৩১ জুলাই, ১৯৬৯ সালে বিমান মন্ত্রী হোসে লাকালে লাররাগা ​​বিমানবন্দরটি স্থায়ীভাবে তুমা বিমানবন্দর প্রতিস্থাপনের জন্য উদ্বোধন করেছিলেন।  আজ স্পেনের মেলিইয়া বিমানবন্দরে নিয়মিত ফ্লাইট রয়েছে।   এয়ারলাইন্স এবং গন্তব্য  +এয়ারলাইন্সগন্তব্যআইবেরিয়া আঞ্চলিকমাদ্রিদ, বার্সেলোনা, আলমেরিয়া, মালাগা, গ্রানাডা, সেভিল।মৌসুমী: পালমা ডি ম্যালোরকা, গ্রান ক্যানারিয়া।,   পরিসংখ্যান  +বছরযাত্রীট্রাফিকপণ্যসম্ভার (টন ভার)2000263,75189166502001229,80687075872002211,96680135462003223.43790174792004245.10290983872005271,58992963232006313.54310,6964312007339,24411.1464342008314,64310,9593862009293.69592453502010292.60889353402011286.70191192652012315,85099222352013289,55178931642014319,60388731362015317,80684091362016330.11685351412017324.36679561342018348.12180851272019434,66097681342020195,6365158322021332,446782892022447,450977222সূত্র: আনা পরিসংখ্যান[   তথ্যসূত্র    বহিঃসংযোগ    https://www.aena.es/en/melilla.html ফর্ম মেলিইয়া বিমানবন্দর (অফিসিয়াল সাইট)   বিষয়শ্রেণী:স্পেনের বিমানবন্দর বিষয়শ্রেণী:স্পেনে পরিবহন বিষয়শ্রেণী:ইউরোপের বিমানবন্দর বিষয়শ্রেণী:১৯৬৯-এ প্রতিষ্ঠিত বিমানবন্দর